དེ་ནས་ཉེ་བར་ཁ་ཚ་བ་ཞིག་ལ་རིམ་པས་རིམ་པས་སློབ་ཚན་ཁགདཔེར་ན་འཛིན་གྲྭ་ལྔ་པ་བར་དུ་སློབ་ཚན་ཁག་ཡོངས་རྫོགས་བོད་སྐད་ཀྱི་ནང་ནས་སློབ་པའི་ལག་ལེན་བཀལ་ཏེ་འགྲོ་ཐུབ་པ་དང༌།འགྲིགས་ཐག་ཆོད་ཡོང་གི་ཡོད་པ་དེ་ཧ་ཅང་ཡག་པོ་རེད།སྔོན་མ་དྲུག་ཅུ་རེ་གྲངས་ནང་ཤེས་རིག་ཚོགས་ཆེན་ཐེངས་དང་པོ་ཚོགས་པའི་སྐབས་ནས་ང་ཚོས་སྐད་ཆ་བྱུང་ཡོད།དཔེར་ན་ང་རང་སྒེར་གྱི་ངོས་ནས་གཞན་དག་ཉམས་མྱོང་གང་ཡང་མེད་ཀྱང་སྔོན་མ་རྒྱ་ནག་ལ་ཕྱིན་པའི་སྐབས།རྒྱ་མིས་ཡན་ཕན་ཟེར་བ་ཀོ་རི་ཡའི་ས་མཚམས་རེད།ཀོ་རི་ཡའི་མི་རིགས་ཀྱི་རང་སྐྱོང་ཆུང་ཆུང་ཞིག་འདུགདེར་ལྟ་སྐོར་ལ་སླེབས་སྐབས་ཡུ་ནི་བ་སི་ཀྲིའི་རིམ་པ་བར་དུ་སློབ་ཚན་ཚང་མ་ཀོ་རི་ཡའི་སྐད་ཡིག་ཐོག་ནས་སློབ་ཀྱི་ཡོད་པ་ཞིག་དེ་དུས་དོ་སྣང་བྱུང༌།